Nos Officialis Eduensis, universis presentibus et futuris notum facimus, quod in nostra presentia propter hoc constituti Renaudus de Ribello et Alerandus ejus filius recognoscerunt se assedisse super terram suam et super pratum suum sita desuper rivum de Lato unam minam avene ad mensuram fori Eduensis annuatim reddendam thesaurario beati Lazari Eduensis pro anniversario magistri Guidonis Pele defuncti: que avena solebat percipi ut dicitur in quadam pecia terre sita au quaroige au Poioz. In cujus rei testimonium, ad preces et instanciam dictorum Renaudi et Alerandi, apposuimus presentibus litteris sigillum curie Eduensis. Datum Edue et actum anno Domini Mº CCº quinquagesimo quinto, mense Decembris.